விலையேற்றமும் தடுமாற்றமும்

விலையேற்றமும் தடுமாற்றமும் நிந்தவூர் ஷிப்லி குரல்வளை நெரிக்கும் விலையேற்றம்-எம்! குடும்பத்து வாழ்வில் தடுமாற்றம்-இனி! மனிதர்கள் முகங்களில் பெரும் வாட்டம்-இது! தினம் தினம் நிகழ்ந்திடும் போராட்டம்! கொஞ்சூண்டென்றால் சமாளிப்போம்-இது! கிடு கிடுவென்றால் என் செய்வோம்-நாம்! நமக்கள் மட்டும் விவாதிப்போம்-இதை! நாடெங்கும் உரைத்திட யோசிப்போம்! சொகுசாய் வாழும் சீமானே-இன்று! சிக்கலில் சிக்கிச்சீரழிய-அட! ஏழைகள் நாங்கள் என் செய்வொம்-இனி! ஒரு வேளைதான் சோறுண்போம்! சிரித்தால் கூட செலவாகும்-என்று! சிரிப்பை மறந்தே வாழ்கின்றோம்-பிறர்! வாழ்க்கை பற்றிக்கவலையில்லை-இது! விதியா?சதியா?தெரியவில்லை! ஐந்துக்கும் பத்துக்கும் அலைந்தோமே-இனி! ஐம்பது நூறைத்தேடணுமே-இன்னும்! இரண்டு மாதங்கள் போனாலே-நாம்! ஆயிரம் என்றே ஓடணுமே...! ஏன்தான் மண்ணில் பிறந்தோமோ..?-இந்த! கேள்விக்கு மட்டும் விடையில்லை-நம்! வாழ்க்கைச்செலவின் வளர்ச்சி மட்டும்-என்றும்! வளர்ந்தே செல்லத்தடையில்லை! தண்ணீர் குடிக்கவும் காசாச்சு-இனி! கண்ணீர் குடிக்கும் நாளாச்சு-இது! எதுவரை என்பது தெரியவில்லை-அது! தெரிந்தவர் யாரும் இங்கில்லை